

ДОГОВОР № 26

	Днес, 01. 11. 2017 г., в гр.  Бургас, между страните:
	
          1. „ЮГОИЗТОЧНО ДЪРЖАВНО ПРЕДПРИЯТИЕ” ДП, с ЕИК: 201617654, със седалище и адрес на управление: гр.Сливен 8800, ул.”Орешак” № 15а, ТП „ДЪРЖАВНО ЛОВНО СТОПАНСТВО – РОПОТАМО”, със седалище и адрес на управление – гр. Бургас, ж.к. „Изгрев”№ 170, с БУЛСТАТ:2016176540222, представлявано от Директора инж. БОРИСЛАВ ХРИСТОВ ЦВЯТКОВ  и  ЗЛАТИНА ВЕЛИЧКОВА – гл. счетоводител, наричано по-долу "ВЪЗЛОЖИТЕЛ", от една страна,
и
     2. „ЕНЕРДЖИ МАРКЕТ”АД, ЕИК 131200181, със седалище и адрес на управление: гр. София, ул.” Георг Вашингтон”№41, представлявано от Христо Евгениев Януцев в качеството му на изпълнителен директор, притежаващ лицензия № Л-194-15/28. 11. 2005год.от ДКЕВР, ведно с Решение № И2-Л-194/09. 07. 2012год.на ДКЕВР , решение № И4-Л-194/23. 07. 2015год.на КЕВР за търговия с електрическа енергия, /сега КЕВР/,  регистрирана на пазара на балансираща енергия като ТЪРГОВЕЦ, наричано по-нататък за краткост  в договора ИЗПЪЛНИТЕЛ, от друга страна, се сключи настоящия договор.
              Договорът се сключи на основание чл. 112 и следващите от Закона за обществените поръчки (ЗОП) и във връзка с Решение за класиране и определяне на изпълнител № РД 10-113/13. 09. 2017 г. на  Директора на ТП „ДЛС-РОПОТАМО”, след проведена обществена поръчка с предмет: „Доставка, на нетна електрическа енергия и избор на координатор на балансираща група за обекти собственост на „ЮГОИЗТОЧНО ДЪРЖАВНО ПРЕДПРИЯТИЕ” ДП - гр. Сливен, които са в Териториалния обхват на ТП „ДЪРЖАВНО ЛОВНО СТОПАНСТВО-РОПОТАМО”, открита с решение № РД 10-91/18. 07. 2017год.на Директора на ТП”ДЛС Ропотамо, и  определен изпълнител, наричан по-долу за краткост "Договор" по силата, на който страните се договориха за следното:

	I. ПРЕДМЕТ НА ДОГОВОРА
	
Чл. 1. (1) ИЗПЪЛНИТЕЛЯТ се задължава да доставя  нетни количества активна електрическа енергия до обекти на ВЪЗЛОЖИТЕЛЯ по цена, в размера и при условията, уговорени по-долу в настоящия Договор и съгласно приложенията към него.
	(2) Договорените количества се известяват на Оператора на електропреносната мрежа /ОЕМ/, под формата на дневни графици за доставка, в които са отразени почасовите количества, които ИЗПЪЛНИТЕЛЯТ доставя и продава на ВЪЗЛОЖИТЕЛЯ по силата и при условията на настоящия Договор. Изпълнителят отговаря за администрирането на графиците и обмена на информацията от ЕСО.
	
            II. СРОК И УСЛОВИЯ ЗА ВЛИЗАНЕ В СИЛА НА ДОГОВОРА

	 Чл. 2. (1) Настоящият Договор се сключва за срок на изпълнение на поръчката – 12 /дванадесет месеца/, считано от датата на влизане в сила на договора. 
С предвидено повторение, на основание чл.21, ал.1 от ЗОП, във вр. с чл.6, ал.1 и ал.2 от ППЗОП, на дейността за срок от 12 / дванадесет месеца/.

(2) Договорът влиза в сила след получаване на удостоверение за достъп и пренос от мрежовия оператор, действащ на територията на електроенергийната система на РБългария.
(3)   При необходимост Възложителят ще приложи чл.116 от ЗОП, във връзка с предвидено подновяване на дейността за срок от 12 месеца за изменение на договора, ако са налице предвидените в чл.116 от ЗОП основания.

	ІII. ПЛАНИРАНЕ И ДОГОВОРЯНЕ НА  КОЛИЧЕСТВА 
	
Чл. 3. Планирането и договарянето на нетни количества активна електрическа енергия се осъществява съгласно ПТЕЕ, като Възложителят ще представя ежемесечен график за необходимите количества ел.енергия за нуждите на обектите от Приложение 1 към настоящия договор. На база тези графици Изпълнителят изготвя почасовите дневни графици, които изпраща на ЕСО, в съответствие с разпоредбите на ПТЕЕ.

	IV. ПРАВА И ЗАДЪЛЖЕНИЯ НА ИЗПЪЛНИТЕЛЯ
	
Чл. 4. (1) ИЗПЪЛНИТЕЛЯТ е длъжен:
	1. Да продава на ВЪЗЛОЖИТЕЛЯ договорените количества електрическата енергия в мястото на доставка, съгласно „Правилата за търговия” /ПТЕЕ/.
	2. Да извършва всички необходими действия, съгласно действащите към момента ПТЕЕ така, че да осигури качествено изпълнение на настоящия договор.
	3. Да издава данъчни фактури за полученото от ВЪЗЛОЖИТЕЛЯ количество енергия в  указаните в този Договор срокове.
            4.ИЗПЪЛНИТЕЛЯТ се задължава да доставя електрическа енергия и в нови точки на достъп съобразно разкрити от ВЪЗЛОЖИТЕЛЯ нови абонати. 
            5. Да уведомява ВЪЗЛОЖИТЕЛЯ незабавно при невъзможност или забавяне на изпълнението на задълженията му  и за всички други обстоятелства, касаещи изпълнението на този Договор.
	6. Да предоставя на ВЪЗЛОЖИТЕЛЯ договорената  информация, данни и/или документи по начина и в сроковете, посочени в Договора.
7. Да спазва разпоредбите и правилата, заложени в ЗЕ и наредбите към него, както и ПТЕЕ и разпорежданията на ОЕМ така, че да не бъде отстранен от пазара на балансираща енергия. 
8. Да извършва енергиен мониторинг със собствени или наети средства за измерване и комуникация
	9. Да отговаря за администрирането на часовите графици за потребление на Възложителя и обема на информация с „ЕСО” – ЕАД.
10. Да  монтира измервателни устройства за собствена сметка  до съществуващи електромери по своя преценка. Монтираните средства за търговско измерване са собственост на Изпълнителя и след изтичане срока на договора, същият ги демонтира за негова сметка и възстановява първоначалното състояние.
                    (2)  При наличие на подизпълнители по договора:
          1. ИЗПЪЛНИТЕЛЯТ се задължава да сключи договор за подизпълнение когато е обявил в офертата си ползването на подизпълнител. (когато е приложимо)
          2. ИЗПЪЛНИТЕЛЯТ се задължава да предостави искане, отправено от подизпълнителя до Възложителя за директно разплащане, заедно със становище дали оспорва плащанията по искането или част от тях като недължими, в случаите по чл. 66, ал. 4 от ЗОП. (когато е приложимо).
         3. ИЗПЪЛНИТЕЛЯТ се задължава да предостави на Възложителя искането заедно със становището по т.2. в 15-дневен срок от получаването. (когато е приложимо)
           4. Независимо от възможността за използване на подизпълнители, отговорността за изпълнение на договора за обществена поръчка е на Изпълнителя. (когато е приложимо)
           5. Възложителят заплаща директно възнаграждение на подизпълнител при  наличие на обстоятелствата по чл.66, ал.4 от ЗОП и след представяне на следните документи (когато е приложимо):
а. / искане от подизпълнителя до Възложителя, отправено чрез Изпълнителя;
б. / становище от Изпълнителя дали оспорва плащанията по искането или част от тях като недължими;
в. / документите, посочени в чл.13, ал.2 от настоящия договор.
         6. Възложителят има право да откаже плащане към подизпълнител, когато искането за плащане е оспорено, до момента на отстраняване на причината за отказа (когато е приложимо), както и когато не е представен някой от изискуемите документи за плащане съгласно клаузите на договора.
	
	(3) ИЗПЪЛНИТЕЛЯТ  има право:
1.  Да получи необходимото съдействие от ВЪЗЛОЖИТЕЛЯ за осъществяване на задълженията си по този Договор;
2. Да получи съответното възнаграждение за извършените доставки при договорените условия.
3. Да демонтира собствените си измервателни устройства след изтичане срока на настоящият договор.
Чл. 5. Качеството на доставяната електрическа енергия се осигурява от собственика на мрежата, през която се пренася електрическата енергия, в съответствие с действащите технически и правни норми.
	
	V. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 6. (1) ВЪЗЛОЖИТЕЛЯТ  е длъжен:
	1. Да планира и  договоря количествата  електрическа енергия, съгласно изискванията на ЗЕ и ПТЕЕ; 
	2. Да приема договорените количества електрическа енергия в мястото на доставка;
3. Да заплаща на ИЗПЪЛНИТЕЛЯ количествата електрическа енергия по цената, начина и в сроковете, посочени в Раздел IХ от настоящия договор.
	4. Да извършва всички необходими действия и да оказва пълно съдействие на ИЗПЪЛНИТЕЛЯ при изпълнението на настоящия договор.
	5. Да уведомява незабавно ИЗПЪЛНИТЕЛЯ при провеждане на аварийни и планови ремонти или други дейности, които биха повлияли на изпълнението на задължението му за приемане на договорените количества и всички други обстоятелства, касаещи изпълнението на този Договор.
	6. Да предоставя на ИЗПЪЛНИТЕЛЯ договорената информация, данни и/или документи
	7. Да спазва разпоредбите на ЗЕ, ПТЕЕ и разпорежданията на ОЕМ така, че да не бъде отстранен от пазара на балансираща енергия.
	(2) ВЪЗЛОЖИТЕЛЯТ  има право да прекрати изпълнението на настоящия договор при неизпълнение или некачествено изпълнение и отклонения от договорените параметри
Чл. 7. (1) По разпореждане на ОЕМ съгласно ПТЕЕ, ВЪЗЛОЖИТЕЛЯТ ще увеличава, намалява и/или прекъсва изпълнението на задължението си за получаване на електрическа енергия и ще извършва всяко друго действие, разпоредено от ОЕМ при условие, че това се  налага от ограничения в електроенергийната система. 
	(2) Отношенията на страните при ситуации по предходната алинея се уреждат съгласно ПТЕЕ. 

	VІ. ПРЕХВЪРЛЯНЕ НА СОБСТВЕНОСТТА И РИСКА
Чл. 8. Прехвърлянето на правото на собственост върху количествата електрическа енергия, конкретно посочени в дневните графици за доставка, се осъществява в момента на постъпването на тези количества в мястото на доставка.
	Чл. 9. (1) ИЗПЪЛНИТЕЛЯТ поема всички разходи, свързани с доставянето на електрическата енергия и носи риска от недоставянето на договорените количества в мястото на доставка.
	(2) ВЪЗЛОЖИТЕЛЯТ поема всички разходи, свързани с получаването и използването на електрическата енергия и носи риска за погиването на договорените количества след постъпването им в мястото на доставка.   

	VІІ. ИЗМЕРВАНЕ НА ДОСТАВЕНАТА И ПОЛУЧЕНА ЕЛЕКТРИЧЕСКА ЕНЕРГИЯ
	Чл. 10. (1) ВЪЗЛОЖИТЕЛЯТ осигурява измерването на доставените количества електрическа енергия в мястото на доставка, в съответствие с изискванията на ПТЕЕ и ПЕКЕЕ. 
	(2) Средствата за търговско мерене и тези за контролно измерване трябва да отговарят на съответните нормативно-технически документи, по отношение на технически и метрологични изисквания и характеристики, описание и точност.
				
	VIII. ОТЧИТАНЕ И ДОКУМЕНТИРАНЕ НА ЕЛЕКТРИЧЕСКАТА ЕНЕРГИЯ	
           Чл. 11. (1) Търговският размер на електрическа енергия, доставена от ИЗПЪЛНИТЕЛЯ представлява сума от почасовите количества електрическа енергия, доставени до обектите на ВЪЗЛОЖИТЕЛЯ;
	(2) Отчитането на средствата за измерване се извършва в сроковете и съгласно изискванията, определени в ПТЕЕ  и ПИКЕЕ.
          Чл. 12. (1) Количествата електрическа енергия, продадени и закупени по този Договор, се определят съгласно данните, предоставени от ОЕМ.
	(2)  При установяване на различия между данните на отделните дневни графици за доставка и фактурираните количества и след направено искане от една от страните, всяка от страните е длъжна да предостави на другата страна в срок до 3 /три/ работни дни притежаваната от нея документация, удостоверяваща графиците, количествата, доставките и получаванията на електрическа енергия, с цел да се определи причината за различията;
             IX.     ЦЕНИ, ПЛАЩАНЕ И ФАКТУРИРАНЕ
              Чл. 13. (1) ВЪЗЛОЖИТЕЛЯТ заплаща доставеното количество електрическа енергия по цена 98,30 /деветдесет и осем лева и 30ст./ лева без ДДС за 1 МWh без ДДС  (словом: деветдесет лева / MWh).
(2) В цената по предходната алинея се включва единствено цената за доставка на нетна активна електрическа енергия, без да се начислява суми за недостиг или излишък в балансиращата група. В случай на не баланси на електрическа енергия, същите са за сметка на ИЗПЪЛНИТЕЛЯ.  
            (3) Цената по ал.1  не включва цената за достъп до електропреносната мрежа, цената за пренос по електропреносната мрежа, пренос и достъп по електроразпределителните мрежи, добавките към цената за пренос, утвърдени от ДКЕВР и дължимите преки и косвени данъци, акциз и дължим ДДС.
         (4) Договорената в ал.1 цена е фиксирана за срока на действие на договора и в нея са включени всички разходи, свързани с изпълнението на поръчката.
        (5) Крайната обща стойност на договора се формира на базата на направените през времето на действие на договора доставки на нетна активна електрическа енергия и не може да надвишава сумата от  39300 лв.  / словом: тридесет и девет хиляди  и триста лева/ без  вкл. ДДС.
     Чл. 14. (1) Фактурирането и разплащането между страните се извършва един път в месеца.
(2)  Изпълнителят ежемесечно издава една фактура за  всички обекти на Възложителя, включващи консумираната активна електрическа енергия за определения месец, отчетена по измервателния уред на съответната измервателна точка, по определената в договора единична цена за един МВтч, акциз по чл. 20 ал. 2 т. 17 от ЗАДС и определената с решения на КЕВР такса (цена) „задължения към обществото", както и всички мрежови услуги с подробна разбивка съгласно чл. 20 от ПТЕЕ, разпределени , както следва:
	Клиент номер
	Клиент име
	ИТН
	Наименов. МП
	Нас. Място МП
	Улица
	№
	Електромер

	1
	ЮИДП ДП ГР. СЛИВЕН ТП "ДЛС - Ропотамо"
	4220840
	Ловен заслон-землище ПИ 000323
	с. Извор
обл. Бургас
	с.  Извор
	
	03324736

	2
	ЮИДП ДП ГР. СЛИВЕН ТП "ДЛС - Ропотамо"
	2722050
	ЕПК – Ловен дом Аркутино
	Гр. Созопол
	местност Аркутино
	
	04175610

	3
	ЮИДП ДП ГР. СЛИВЕН ТП "ДЛС - Ропотамо"
	2722051
	Стоп. база Ропотамо
	гр. Приморско
	Резерват
Ропотамо
	
	42780514

	4
	ЮИДП ДП ГР. СЛИВЕН ТП "ДЛС - Ропотамо"
	2722052
	Ловен дом гр. Приморско
	гр. Приморско
	ул. „Черно море”
	
	62098082

	5
	ЮИДП ДП ГР. СЛИВЕН ТП "ДЛС - Ропотамо"
	4186085
	сгр. обществ. ползване II-ри етап ТП „Призма”
	гр. Приморско
	
ул. „ 3-ти март”
АП 11
	82а
	201052729

	6

	ЮИДП ДП ГР. СЛИВЕН ТП "ДЛС - Ропотамо"
	4186082
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 10
	82а
	201052402

	7
	ЮИДП ДП ГР. СЛИВЕН ТП "ДЛС - Ропотамо"
	4186078
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 9
	82а
	201052409

	8
	ЮИДП ДП ГР. СЛИВЕН ТП "ДЛС - Ропотамо"
	4186077
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 8
	82а
	201052405

	9
	ЮИДП ДП ГР. СЛИВЕН ТП "ДЛС - Ропотамо"
	4186075
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 7
	82а
	201052406

	10
	ЮИДП ДП ГР. СЛИВЕН ТП "ДЛС - Ропотамо"
	4186073
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 6
	82а
	201052410

	11
	ЮИДП ДП ГР. СЛИВЕН ТП "ДЛС - Ропотамо"
	4186052
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 10
	82а
	201052404

	12

	ЮИДП ДП ГР. СЛИВЕН ТП "ДЛС - Ропотамо"
	4186050
	сгр. обществ. ползване II-ри етап ТП „Призма
	гр. Приморско
	ул. „ 3-ти март”
АП 10
	82а
	201052403

	12

	ЮИДП ДП ГР. СЛИВЕН ТП "ДЛС - Ропотамо"
	2722021
	Сграда к/с Изгрев
	гр. Бургас
	Адм.сграда № 170
	
	



Заб. Партидата по т.12 от горепосочената таблица  ще бъде предоставена допълнително
         (3)  Плащанията се извършват в срок до 15 работни дни след получаване на надлежно оформени данъчни фактури, изпратени по електронна поща и с куриер, тяхното потвърждаване на следният e-mail адрес: dlsropotamo@uidp-sliven.com. Във  фактурата се включва освен цената на доставената електрическа енергия, нормативно определените такси, цените за мрежови услуги, акциз и ДДС.
 (4) Срокът за плащане по чл.13, ал.3 се спира, когато ИЗПЪЛНИТЕЛЯТ бъде уведомен, че фактурата не  следва да бъде платена, тъй като сумата не е дължима поради липсващи и/или некоректни придружителни документи или наличие на доказателства, че разходът не е правомерен. ИЗПЪЛНИТЕЛЯТ трябва да даде разяснения, да направи изменения или представи допълнителна информация в срок от 5 дни след датата на уведомяване за това. Периодът за плащане продължава да тече от датата, на която ВЪЗЛОЖИТЕЛЯТ получи правилно оформена фактура или необходимите разяснения, корекции и допълнителна информация. 
 	(5) Плащанията се извършват по банков път, по посочената от ИЗПЪЛНИТЕЛЯ сметка:
      Банка: "Търговска банка Д" АД
IBAN: BG08DEMI92401000027346
BIC: DEMIBGSF
Титуляр: "ЕНЕРДЖИ МАРКЕТ" АД
 (6) ИЗПЪЛНИТЕЛЯТ е длъжен да уведомява писмено ВЪЗЛОЖИТЕЛЯ за всички последващи промени по ал. (5) в срок от 5 дни, считано от момента на промяната. В случай че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.
 (7) В случай, че съответният мрежови оператор предостави на ИЗПЪЛНИТЕЛЯ информация за дължима сума от ВЪЗЛОЖИТЕЛЯ вследствие на установено неизмерване, непълно или неточно измерване на количеството електрическа енергия, ИЗПЪЛНИТЕЛЯТ издава и изпраща на ВЪЗЛОЖИТЕЛЯ фактура за дължимата сума. Размерът на дължимата сума се определя съгласно Правилата за измерване.
	
            Х. ГАРАНЦИИ И ОБЕЗПЕЧЕНИЯ
       Чл. 15. (1) Гаранцията за изпълнение на договора е в размер на 5 % (пет процента) от прогнозната обща стойност на договора без включен ДДС или сума в размер на 1965лв. /словом: хиляда деветстотин шестдесет и пет / лева. Представя се от ИЗПЪЛНИТЕЛЯ на ВЪЗЛОЖИТЕЛЯ преди подписване на договора, като срока на действието й следва да надвишава срока на действие на договора с 30 (тридесет) дни.
(2)  Гаранцията за добро изпълнение на задълженията по договора, се представя в една от следните форми:
1. Депозит на парична сума в лева в размер на 5 % (пет процента) от общата стойност по чл. 13, ал.5, внесена по следната банкова сметка на Възложителя:
Банка: ЦЕНТРАЛНА  КООПЕРАТИВНА  БАНКА  АД  ПРИМОРСКО
              Банкова сметка: BG84CECB979010E9676200 BIC CECBBGSF 
или
2. Банкова гаранция за сума в лева, в размер на 5 % ( пет процента) от общата стойност по чл. 13, ал.5, със срок на валидност минимум 30 (тридесет) дни, след датата на приключване на договора. Гаранцията трябва да бъде безусловна, неотменима, с възможност да се усвои изцяло или на части в зависимост от претендираното обезщетение. Гаранцията трябва да съдържа задължение на банката гарант, да извърши безусловно плащане, при първо писмено искане от ВЪЗЛОЖИТЕЛЯ, в случай че ИЗПЪЛНИТЕЛЯТ не е изпълнил някое от задълженията си по договора, в съответствие с определеното в него;
или
3. Застраховка, която обезпечава изпълнението чрез покритие на отговорността на ИЗПЪЛНИТЕЛЯ, в размер на 5 % (пет процента) от общата стойност по чл. 13, ал.5, със срок на валидност минимум 30 (тридесет) дни, след датата на приключване на договора. 
ИЗПЪЛНИТЕЛЯТ трябва да предостави валидни застрахователни полици, които покриват единствено рисковете, свързани с реализацията на договора, и не може да бъдат използвани за обезпечаване на отговорността на ИЗПЪЛНИТЕЛЯ по друг договор. Застраховката следва да бъде направена при застраховател, който е местно лице или е установен в държава член на ЕС, или в страна по споразумението за Европейското икономическо пространство, или при друг застраховател, който съгласно действащото законодателство може да осъществява застрахователна дейност на територията на Република България.
 
(3) В случай, че банката/застрахователната компания, издала гаранцията за изпълнение на договора, бъде обявена в несъстоятелност или изпадне в неплатежоспособност / свръх задлъжнялост, или й се отнеме лиценза, или откаже да заплати предявената от ВЪЗЛОЖИТЕЛЯ сума в 3-дневен срок, ВЪЗЛОЖИТЕЛЯТ има право да поиска, а ИЗПЪЛНИТЕЛЯ се задължава да предостави, в срок до 5 (пет) работни дни от направеното искане, съответната заместваща гаранция от друга банкова / застрахователна институция;
(4) Разходите по откриването на депозита, банковата гаранция или застраховката са за сметка на ИЗПЪЛНИТЕЛЯ, а разходите по евентуалното им усвояване - за сметка на ВЪЗЛОЖИТЕЛЯ.
(5) Гаранцията се освобождава до 30 (тридесет) дни от последното плащане по договора след окончателното му изпълнение, удостоверено с подписване на Приемо-предавателен протокол на  Комисията, освен ако ВЪЗЛОЖИТЕЛЯТ е усвоил същата, преди приключване на договора, по причина на неизпълнение от страна на ИЗПЪЛНИТЕЛЯ на някое от задълженията му, в съответствие с определеното в конкретните текстове, регламентиращи договорната му отговорност.
         Чл. 16. (1) ВЪЗЛОЖИТЕЛЯТ задържа частично или изцяло гаранцията за добро изпълнение в случай, че: 
1. ИЗПЪЛНИТЕЛЯТ не изпълни някоя от клаузите на договора;
2. В процеса на изпълнение на договора възникне спор между страните, който е отнесен за решаване от съответния компетентен съд. В този случай гаранцията се задържа до окончателното решаване на спора с влязло в сила решение.
3. В случай на удължаване на срока на договора, вследствие на непредвидени обстоятелства, като в хипотеза, че ИЗПЪЛНИТЕЛЯТ е представил на ВЪЗЛОЖИТЕЛЯ банкова гаранция / застраховка, която обезпечава изпълнението, чрез покритие на отговорността на ИЗПЪЛНИТЕЛЯ, той е длъжен да удължи срока на банковата гаранция / застраховката за периода, в който е удължено времето за изпълнение на договора. За удостоверяване достоверността на факта на възникване на непредвидени обстоятелства ИЗПЪЛНИТЕЛЯТ е длъжен да представи надлежни доказателства на ВЪЗЛОЖИТЕЛЯ.
        (2) ВЪЗЛОЖИТЕЛЯТ освобождава гаранцията за изпълнение без да дължи лихви за периода, през който средствата законно са престояли при него. 
       (3)При едностранно прекратяване на договора от страна на ВЪЗЛОЖИТЕЛЯ поради виновно неизпълнение на задължения по договора от ИЗПЪЛНИТЕЛЯ, гаранцията се усвоява изцяло като обезщетение за прекратяване на договора.
      (4)ВЪЗЛОЖИТЕЛЯТ има право да усвои напълно гаранцията по настоящия договор при настъпването на една от следните хипотези:
         1.ИЗПЪЛНИТЕЛЯТ е отстранен от пазара на балансираща група.
         2.Лицензията на ИЗПЪЛНИТЕЛЯ е неподновена или отменена;
         3. ИЗПЪЛНИТЕЛЯТ е в производство по ликвидация или е обявен в несъстоятелност;
           4.При прекратяването на ИЗПЪЛНИТЕЛЯ като юридическо лице.
        (5) ВЪЗЛОЖИТЕЛЯТ има право да задържи гаранцията за изпълнение на договора, ако в процеса на неговото изпълнение възникне спор между страните, който е отнесен за решаване от компетентен съд , до окончателното му решаване
 	(6) ВЪЗЛОЖИТЕЛЯТ има право да усвои гаранцията до размера на начислените по настоящия договор неустойки и обезщетения, когато ИЗПЪЛНИТЕЛЯТ не изпълни и/или изпълни частично задълженията си по този договор или забави тяхното изпълнение.
	ХІ. ОТГОВОРНОСТИ И САНКЦИИ
             Чл. 17. (1) Ако ВЪЗЛОЖИТЕЛЯТ не изпълни задължението си да извърши плащанията в договорените срокове, той дължи обезщетение на ИЗПЪЛНИТЕЛЯ в размер на законната лихва върху просроченото плащане за всеки дан за периода на забава.
           (2) При пълно неизпълнение от страна на ИЗПЪЛНИТЕЛЯ на задължение за доставка на електрическа енергия, съгласно договора или при прекратяване на договора на основание чл. 20, ал. 3, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер на 5 % (пет на сто) от общата прогнозна стойност на договора по чл. 13, ал. 5 от Договора.
          (3)  При прекратяване на договора на основание чл. 19, ал. 1, т. 5, иницииращата прекратяването страна дължи на другата страна обезщетение в размер на 5 % (пет на сто) от общата прогнозна стойност на договора по чл. 13, ал.5.
         (4)  В случай на забава на ИЗПЪЛНИТЕЛЯ при изпълнение на задълженията му по договора, ИЗПЪЛНИТЕЛЯТ дължи на ВЪЗЛОЖИТЕЛЯ неустойка в размер 0.5 % (нула цяло и пет десети на сто) на ден върху изплатената от предходния месец сума за обекта на доставка до отстраняване на неизпълнението. Санкцията за забава не освобождава ИЗПЪЛНИТЕЛЯ от неговото задължение да завърши изпълнението на поръчката, както и от другите му задължения и отговорности по настоящия договор.
          (5) ВЪЗЛОЖИТЕЛЯТ уведомява писмено ИЗПЪЛНИТЕЛЯ за стойността на начислената неустойка/обезщетение и определя срок, в който съответната сума да бъде внесена по сметка на ВЪЗЛОЖИТЕЛЯ.
          (6) В случай, че ИЗПЪЛНИТЕЛЯТ, в определения от ВЪЗЛОЖИТЕЛЯ срок, не заплати стойността на начислената неустойка, ВЪЗЛОЖИТЕЛЯТ има право да усвои гаранцията за изпълнение до размера на начислената неустойка.
          (7)  Всяка от страните отговаря за изпълнението на поетите от нея задължения и при неизпълнението им дължи на другата страна обезщетение, съгласно действащото гражданско и търговско законодателство на Република България, като договорените неустойки и обезщетения не лишават страните да търсят обезщетение за вреди в по-голям размер по общия исков ред.
           (8)  Когато неизпълнението на задълженията на страната се дължи на непреодолима сила (съгласно дефиницията на чл. 306 от Търговския закон), страните не носят отговорност за своето неизпълнение.
ХII. ЗАЩИТА НА ИНФОРМАЦИЯТА
	Чл. 18. (1) Страните, се задължават да не разкриват пред трети страни информацията, разменена по време на изпълнението на договора до три години след прекратяването му..
	(2) Ако някоя от страните не спази задължението си по предходната алинея, другата страна е в правото си да поиска разваляне на Договора.  
	(3) Информация може да бъде предоставяна от някоя от страните при  изрично писмено съгласие на другата страна, дадено предварително или ако предоставянето й се изисква от закон, подзаконов нормативен акт, контролен орган или във връзка със съдебно или регулативно производство.

	ХIII. ПРЕКРАТЯВАНЕ  НА ДОГОВОРА
           Чл. 19. (1) Страните по настоящия Договор се съгласяват, че при възникване на обстоятелства, които не са могли да предвидят към момента на сключване на Договора и които могат да повлияят върху крайния резултат на Договора, в това число промяна в нормативната уредба, решения на КЕВР, промяна на цените на производителите на електрическа енергия по време на действие на Договора, всяка от тях може да поиска изменението му. В случай че страните не успеят да постигнат споразумение, относно изменението на договора и запазването на неговото действие би довело до сериозни загуби за една от страните, то увредената страна има право да инициира действия по прекратяване на настоящия договор, съгласно чл. 20, ал. 1, т. 3 от договора.
                 (2)Договорът се изменя и/или допълва само в писмена форма по взаимно съгласие на страните.
              Чл. 20. (1) Настоящият Договор се прекратява:
                1. По взаимно съгласие на страните, изразено писмено; 
                2. С изтичане на срока за изпълнение на Договора;
                3. Едностранно, с писмено уведомление, отправено до другата страна, при наличието на основателна причина по смисъла на ал. 3 по-долу;
                    4. Когато стане невъзможно изпълнението на основно задължение на някоя от страните;
                    5. Едностранно с 3-месечно писмено предизвестие, отправено до друга страна.
           (2)В предизвестието за прекратяване по т.3 трябва да се посочи причината за прекратяването на Договора, така както е уговорено в настоящия Договор и датата, на която прекратяването ще се счита настъпило.
           (3)Страните се договарят за основателна причина за прекратяване на Договора да се счита всяко от следните обстоятелства:

                1. Отстраняване от пазара на балансираща група;
                2. Неподновяване или отнемане лицензията на ИЗПЪЛНИТЕЛЯ;
                3. Откриване на производство по ликвидация или обявяване в несъстоятелност на ИЗПЪЛНИТЕЛЯ;
                4.При прекратяване като юридическо лице на някоя от страните без правоприемство;
                5.Настъпване на събитие, съставляващо непреодолима сила, което причинява забавяне на изпълнение на Договора с повече от 60 (шестдесет) дни. Двете страни подписват протокол за прекратяване на Договора и уреждане на финансовите си взаимоотношения без да се начисляват лихви по тях;
                    6.Обстоятелство по смисъла на чл. 19, ал. 1 от настоящия договор.
(4) Страните се задължават да уредят всички финансови задължения възникнали преди прекратяване на договора.

ХIV. ДРУГИ УСЛОВИЯ
	
Чл. 21. Всички съобщения и уведомления между страните по настоящия договор са в писмена форма, подписани от упълномощени представители на двете страни.
	
Чл. 22. (1) Всеки спор относно съществуването и действието на настоящия договор или във връзка с него или с неговото нарушаване, включително споровете и разногласията относно действителността, тълкуването, прекратяването, изпълнението или неизпълнението му, ще се уреждат от страните по взаимно споразумение. 
	
             (2) При непостигане на съгласие спорът се отнася за разрешаване по съдебен ред.
	Чл. 23. За неуредените в този Договор въпроси се прилагат разпоредбите на действащото българско законодателство.
	
Чл. 24. Нищожността на някоя клауза от настоящия Договор не прави невалидна никоя друга негова клауза или Договора като цяло.
Чл.25. Изменение на договора  за възлагане на обществена поръчка се допуска само при условията на чл.116 от ЗОП.
            
            ХV. ОСОБЕНА РАЗПОРЕДБА:	На основание чл.21, ал.1 от ЗОП, във вр. с чл.6, ал.1 и ал.2 от ППЗОП, Възложителят предвижда повторение на дейността за срок от 12 / дванадесет / месеца на стойност, включена в прогнозната стойност на поръчката, която Възложителят е посочил в обявлението.
	Поради изложените основания, при необходимост и във връзка с посоченото, Възложителят ще може да прилага основанията, предвидени в чл.116 от ЗОП, свързани с изменението на договора

Чл. 26.  Административни данни

1. Адресите за кореспонденция на страните са както следва:
За ТП”ДЛС Ропотамо”: 8008, гр. Бургас, ж.к. „Изгрев”№ 170, п.к. 9
За „Енерджи маркет”АД: 1000, гр. София, ул.”Георг Вашингтон”№ 41

	2.  Упълномощени лица за всяка от страните са:
	За ТП”ДЛС Ропотамо”- Златина Величкова-гл.счетоводител
            За „Енерджи маркет”- Мартин Симов

	3. Данни за издаване на данъчни фактури за всяка от страните са:
	За ТП”ДЛС Ропотамо”:
 ТП”ДЛС Ропотамо”
 БУЛСТАТ: 2016176540222
 BG201617654
 МОЛ: Борислав Цвятков
           За „Енерджи маркет”АД:
Банка: "Търговска банка Д" АД
IBAN: BG08DEMI92401000027346
BIC: DEMIBGSF
Титуляр: "ЕНЕРДЖИ МАРКЕТ" АД
МОЛ ХРИСТО ЯНУЦЕВ
         Чл.27. При съставянето на настоящия договор се представиха документи от съответните компетентни органи за удостоверяване на обстоятелствата по чл. 58, ал. 1 от ЗОП, както следва:
              27.1. Актуални свидетелства за съдимост на представляващите ИЗПЪЛНИТЕЛЯ (чл.40, ал.2 от ППЗОП);
              27.2.  Документ за липса на задължения към НАП;
              27.3. Документ за липса на задължения към общината по регистрация на   ИЗПЪЛНИТЕЛЯ  И ВЪЗЛОЖИТЕЛЯ;
              27.4. Удостоверение от органите на изпълнителна агенция „Главна инспекция по труда“;
              27.5.  Удостоверение, издадено от Агенцията по вписванията.

Неразделна част от настоящия договор са:
1. Техническата спецификация – Приложение № 1 към настоящия договор.
2. Ценово предложение – Приложение № 2 към настоящия договор.
3. Техническо предложение за изпълнение на поръчката – Приложение № 3 към настоящия договор.
4. Удостоверение за достъп и пренос от мрежовия оператор, действащ на територията на електроенергийната система на Република България изх. № 3013/12. 04. 2016г.

Настоящият договор се сключи в два еднообразни екземпляра – по един за ВЪЗЛОЖИТЕЛЯ и един за ИЗПЪЛНИТЕЛЯ

 ДОПЪЛНИТЕЛНИ РАЗПОРЕДБИ 
ОСНОВНИ ПОНЯТИЯ 
	
За целите на настоящия договор страните се договориха посочените по-долу термини и съкращения  да имат следното значение:
	
„Активна електрическа енергия” - електрическата енергия, произвеждана от генераторите и доставяна в течение на определен период от време, способна да създаде механична работа, измервана почасово в “мегаватчас” (МWh) или производни единици;
	
„Договор” - настоящият договор и приложенията  към него;
	
„Договорени количества" – сбор от всички дневни количества нетна активна електрическа енергия за договорния период в мегаватчаса /MWh/;
	
КЕВР –Комисия за енергийно и водно регулиране;

„Място на доставка” - всяко гранично присъединение на ел. техническите съоръжения на Купувача към електропреносната/електроразпределителната система; 
	
„Непреодолима сила” - непредвидени или непредотвратими събития, или комбинация от събития от извънреден характер, възникнали след сключването на договора като: природни бедствия, непредвидени събития от граждански и технически характер, забрани, ограничения и предписания, наложени с индивидуални или нормативни актове и др., доколкото тези събития възпрепятстват изпълнение на задълженията по настоящия Договор;
	
„Обществен доставчик на електрическа енергия” – търговец, който осигурява снабдяването с електрическа енергия на обществените снабдители и на потребители, присъединени към преносната мрежа;
	
„Оператор на електропреносна мрежа” /ОЕМ/ - юридическото лице, което администрира сделките с електрическа енергия и има правомощия по чл. 111, ал. 1 от Закона за енергетиката;
	
„Пазар на балансираща енергия” - организирана търговия с електрическа енергия за целите на поддържане на баланса между производство и потребление в електроенергийната система;
	
„Правила за достъп” – Правила за условията и реда за достъп до електропреносната и електроразпределителните мрежи, приети от КЕВР на основание чл. 24, ал. 2 от ЗЕ;   
	
„Правила за измерване” /ПИКЕЕ/ - Правила за измерване на количеството електрическа енергия, приети на основание чл. 83, т.6 от ЗЕ;
	
„Правила за търговия” /ПТЕЕ/ – Правила за търговия с електрическа енергия, приети от КЕВР на основание чл. 91, ал. 2 от ЗЕ;


ВЪЗЛОЖИТЕЛ:                                                             ИЗПЪЛНИТЕЛ:
 . заличено, чл.2 ЗЗЛД						заличено, чл.2 ЗЗЛД

Инж. Борислав Цвятков-директор				Христо Януцев-изп.директор

                                                                                                                     
  ГЛ. СЧЕТОВОДИТЕЛ  
заличено, чл.2 ЗЗЛД
ЮРИСКОНСУЛТ
заличено, чл.2 ЗЗЛД

